Yhdistyneessä kuningaskunnassa on äskettäin käynnistetty uusi yhdenmukaistettu tribunal-tuomioistuinten järjestelmä. Yksityiskohtaisia tietoja näistä tuomioistuimista on oikeusviraston verkkosivustossa (Her Majesty’s Courts and Tribunals service).
Hallintopäätösten alempi muutoksenhakutuomioistuin first-tier tribunal on yleinen hallintotuomioistuin. First-tier tribunalin päätehtävänä on käsitellä hallinnollisia päätöksiä vastaan tehtyjä valituksia aloilla, joilla sille on annettu toimivaltaa. Joissakin asioissa sen tuomiovalta kattaa koko Yhdistyneen kuningaskunnan alueen. Alempi muutoksenhakutuomioistuin jakautuu kuuteen jaostoon (chambers):
Seitsemäs jaosto, jossa käsitellään maanomistus- ja kiinteistöasioita, on määrä perustaa lähiaikoina.
Ylempi muutoksenhakutuomioistuin upper tribunal on perustettu käsittelemään alemman muutoksenhakutuomioistuimen päätöksiä vastaan tehtyjä valituksia. Upper tribunalin tuomiovalta kattaa koko Yhdistyneen kuningaskunnan, ja sekin on jaettu jaostoihin. Sillä on toimivalta käsitellä myös ylemmän oikeusasteen High Court ‑tuomioistuimen sille siirtämiä tuomioistuinvalvonta-asioita (judicial review). Tällä hetkellä on toiminnassa neljä jaostoa:
Työtuomioistuin (Employment Tribunal) ja sen päätöksistä tehtyjä valituksia käsittelevä muutoksenhakutuomioistuin (Employment Appeal Tribunal) ovat erillisiä hallintotuomioistuimia, vaikka niillä on kiinteä yhteys edellisiin.
Oikeudenkäynti tribunal-tuomioistuimissa ei yleensä ole yhtä muodollinen kuin muissa tuomioistuimissa. Tribunalin jäseninä voi olla myös muiden alojen asiantuntijoita, kuten lääkäreitä ja maallikkotuomareita, mutta oikeuden puheenjohtaja on lähes aina oikeusoppinut.
Administrative Court -tuomioistuin valvoo Englannin ja Walesin muita hallintotuomioistuimia sekä alempia ja tribunal-tuomioistuimia.
Coroners’ Courts eli kuolinsyyn selvitystuomioistuimet, joissa kuolinsyyn selvittäjä tutkii (joskus valamiehistön kanssa) väkivaltaisen, luonnottoman ja epäilyttävän kuoleman syitä taikka äkillisiä kuolemia, joissa kuolinsyy ei ole tiedossa.
Court of Protection käsittelee asioita, jotka koskevat vajaavaltaisten aikuisten (ja joissakin tapauksissa alaikäisten) omaisuutta, terveydenhoitoa ja henkilökohtaista hyvinvointia. Tuomioistuimella on myös toimivalta vahvistaa, onko henkilöllä oikeustoimikelpoisuus tehdä tietty päätös. Se on ylemmän asteen yleinen tuomioistuin (superior court of record), jolla on toimivalta tehdä ennakkopäätöksiä.
Sotatuomioistuimissa (Courts Martial) käsitellään asevoimien jäseniä vastaan nostettuja sotaoikeuden alaan kuuluvia kanteita.
Kirkon tuomioistuimissa (Ecclesiastical Courts) puolestaan ratkaistaan Englannin kansalliskirkkoon ja kirkkolakiin liittyviä asioita.